'n Forensiese span van die polisie op soek na bewyse buite die huis van 'n man van Khayelitsha wat Donderdag in verband met die moorde in hegtenis geneem is. Foto: Jason Boud
Die DA het ook na die ANC gekap en gesê hy het dieselfde redes as die hooggeregshof vroeër aangevoer toe hy haar afdanking geëis het, maar is deur die regerende party geïgnoreer.
Mandela het by ŉ laerskool in Qunu in die Oos-Kaap skoolgegaan is later deur ’n onderwyseres “Nelson” genoem. Nadat hy aan die Healdtown-skool gematrikuleer het, begin hy met ’n BA-kursus by die Fort Hare-universiteit. Hy voltooi egter nie sy studies aan dié universiteit nie, aangesien hy geskors is nadat hy aan ŉ studentebetoging deelgeneem het. Later voltooi hy wel sy graad deur die Universiteit van Suid-Afrika (Unisa). In 1941 verhuis hy na Johannesburg waar hy as ŉ mynveiligheidswag werk en LLB aan die Universiteit van die Witwatersrand studeer. Hy sluit in 1944 by die ANC aan, waar hy betrokke is by die totstandkoming van die party se jeugliga.
Mandela was deel van die weerstand teen die Nasionale Party se apartheidsbeleid en in 1952 word hy as nasionale hoof van die Defiance Campaign aangewys. Hy reis deur die land om teenstand teen die apartheidsbeleid van die NP-regering te organiseer. Dit lei daartoe dat hy in hegtenis geneem word en gevonnis word tot nege maande harde arbeid, wat opgeskort is vir twee jaar. In 1955 word hy weer in hegtenis geneem op aanklag van hoogverraad, maar hy word egter in Maart 1961 vrygespreek.
Op 21 Maart 1960 word 69 mense doodgeskiet tydens ŉ optog na die Sharpeville-polisiekantoor in protes teen die pasboekstelsel. Die voorval word gevolg deur die afkondiging van ŉ noodtoestand en die verbanning van die ANC en die PAC. Die ANC se gewapende vleuel, Umkhonto we Sizwe (MK), word kort hierna gestig met die doel om die land gewelddadig oor te neem. Mandela word weer in 1962 in hegtenis geneem nadat hy oorsee gereis het om steun te werf vir dié gewapende stryd. Hy word tot vyf jaar tronkstraf en harde arbeid gevonnis.
Op 2 Februarie 1990 word die ANC ontban, en nege dae later, op 11 Februarie, word Mandela vrygelaat. Hy het glo tydens sy jare in die tronk minstens drie aanbiedings om vrylating van die hand gewys.
In 2009 trek hy vir die vierde keer in sy lewe sy kruisie tydens die algemene verkiesing en hierna woon hy die inhuldiging van die verkose president Jacob Zuma by.
Hy maak in Julie 2010 sy laaste openbare verskyning toe hy en sy vrou die afsluitingsplegtigheid van die Wêreldbeker-sokkertoernooi bywoon.
Mandela is sedert Januarie 2011 verskeie kere in die hospitaal opgeneem, meestal weens longkwale vanweë die tuberkulose wat hy tydens sy 27 jaar in die tronk opgedoen het. In 2011 lei sy hospitalisering tot groot paniek toe daar vir bykans 32 uur geen amptelike nuus oor sy toestand bekend gemaak word nie. Daar word later bekend gemaak dat hy vir ŉ akute lugweginfeksie behandel is. Die presidensie het hierna openbare skakeling oor Mandela se gesondheid oorgeneem. Tussen 2011 en 2013 word Mandela verskeie kere vir korter en langer tydperke in die hospitaal opgeneem en vir ŉ verskeidenheid kwale en siektes behandel. Dit was vir Suid-Afrikaners duidelik dat die geliefde oud-president se gesondheid besig was om agteruit te gaan.